Slovenska kronika, 15.7.2016


Naslov: Pred 40. leti je bila podpisana listina o pobratenju
Napoved za voditelja:

Pred 40. leti, v letu 1976 sta občini Krško in Bajina Bašta iz današnje Srbije podpisali listino pobratenju. To je bilo v prvih 15 let zelo intenzivno in bogato, ne le na športnem in kulturnem področju. Potem je bilo zaradi vojne za nekaj let prekinjeno, zadnja leta pa ga obe občini spet obujata. Seveda so v tem času med ljudmi nastale prijateljske vezi, ki bi jih zdaj kazalo še nadgraditi z novimi vsebinami, so prepričani v obeh občinah. 
H1: V letu 1976 sta občini Krško in Bajina Bašta podpisali listino o pobratenju
H2: V prvih letih je bilo sodelovanje zelo razvejano, zdaj ga ponovno obujajo

H3: Sodelovanje bi s približevanjem Srbije k EU lahko še bolj okrepili

T- Iz Krškega GORAN ROVAN /

X- Snemalec in montažer Tomi Naglič /

X- arhiv Karantin film Bajina Bašta /

Pobratenje med občino Krško in Bajina Bašta je nastalo kot posledica povezav, ki so se rodile s takratnim vlakom bratstva in enotnosti. To sodelovanje je potekalo na več področjih. 
T- IVAN URBANČ /
X- častni občan občine Bajina Bašta /

»En od druga smo se marsikej naučil, izkušnje izmenjal, potem smo v tistem času imel tudi skupno mladinsko delovno brigado. Kakšno leto je blo tega sodelovanja več, drugo leto manj. Nedvomno pa je, da so se stkale iskrene prijateljske vezi, ki so še danes prisotne.«
Sodelovanje na kulturnem in športnem področju je kmalu preraslo tudi na gospodarsko. Tako je Tarateks v Krškem odprl tudi svojo prodajalno.
T- DRAGICA STANIČ /
X- vodja prodajalne Tarateks in prejemnica medalje dela /

»Prvo smo naredil eno trgovino, potem pa še eno, ker je blo preveč prometa. Prvo smo tri začele, ko se je pa pokazala potreba pa po prometu, smo velik robe prodal, smo pa sedem. In je tu trajal tam enih 8 do 9 let.«
Delegacije mladih in starejših se v obeh občinah zdaj ponovno izmenjujejo. V Bajini Bašti si želijo, da bi to prijateljstvo s priključevanjem Srbije k Evropski Uniji še nadgradili.
T- RADOMIR FILIPOVIČ /
X- predsednik skupščine občine Bajina Bašta /

Izjava v srbščini, potreben prevod in RP!
V krški občini pa vidijo možnosti sodelovanja tudi z izmenjavo izkušenj, ki jih ima njeno gospodarstvo, tako na komunalnem kot energetskem in drugih področjih.
